Na podlagi 58. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411" \t "_blank" \o "Zakon o javnih uslužbencih (uradno prečiščeno besedilo)) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E; [40/12](http://www.uradni-list.si/1/objava.jsp?sop=2012-01-1700) – ZUJF, 158/20 – ZintPK-C, 203/20 – ZIUPOPDVE, 202/21 – odl. US in 3/22 - ZDeb ; nadaljnjem besedilu: ZJU)

**Ministrstvo za obrambo**, Vojkova cesta 55, 1000 Ljubljana **objavlja javni natečaj** za zasedbo prostega uradniškega delovnega mesta

**»VODJA CENTRA ZA OBVEŠČANJE«, (šifra DM 17100) v Upravi RS za zaščito in reševanje, Uradu za obveščanje in alarmiranje, Regijskem centru za obveščanje Slovenj Gradec, za nedoločen čas, s 3 mesečnim poskusnim delom.**

Naloge uradniškega delovnega mesta se opravljajo v nazivu višji svetovalec I.

Kandidati, ki se bodo prijavili na uradniško delovno mesto, morajo izpolnjevati naslednje pogoje:

**Zahtevana izobrazba**:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja),
* najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja),
* najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja).

**Zahtevane delovne izkušnje**:

* 6 let.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. **Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.**

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja) ali doktorat.

**Posebni pogoji:**

* dovoljenje za dostop do tajnih podatkov stopnje »zaupno« (Z, I-E, I-N),
* obvezno usposabljanje za imenovanje v naziv.

Pri izbranem kandidatu se bo preverjalo, ali ima opravljeno usposabljanje za imenovanje v naziv v skladu s prvim odstavkom 89. člena ZJU. Kot opravljeno usposabljanje se šteje tudi opravljen strokovni izpit za imenovanje v naziv ali udeležba na pripravah za strokovni izpit za imenovanje v naziv na podlagi določb XXII. poglavja ZJU, ki je prenehalo veljati. V nasprotnem primeru bo moral izbrani kandidat najpozneje v enem letu od sklenitve pogodbe o zaposlitvi opraviti obvezno usposabljanje za imenovanje v naziv, na katero ga bo napotil predstojnik.

**Želena znanja, sposobnosti in lastnosti:**

* angleški jezik SLP 2221.

**Delovne naloge:**

* vodenje, organiziranje, usmerjanje in nadzorovanje opravljanja dela v centru,
* samostojna priprava zahtevnih analiz, informacij ter poročil,
* sodelovanje pri oblikovanju sistemskih rešitev in drugih najzahtevnejših gradiv,
* izdelava načrtov opazovanja, obveščanja in alarmiranja ter SOP za delo operaterjev,
* pomoč županom pri izdelavi načrtov aktiviranja enot,
* izdelava letnih in mesečnih razporedov dela operaterjev,
* organiziranje medsebojnega sodelovanja in usklajevanja notranjih organizacijskih enot in sodelovanje z drugimi organi,
* prejemanje, obdelovanje in posredovanje informacij ter ukrepov z izvajanjem obveščanja in alarmiranja v okviru opravljanja dispečerskih nalog,
* rokovanje s tehničnimi sredstvi in sredstvi zvez,
* samostojno opravljanje drugih zahtevnejših nalog,
* sodelovanje pri usposabljanju vključenih v sistem varstva pred naravnimi in drugimi nesrečami,
* izvajanje drugih nalog s področja dela uprave po odredbi nadrejenega.

Na delovnem mestu bo izbrani kandidat opravljal naloge tudi s področja predstavitve in promocija sistema varstva pred naravnimi in drugimi nesrečami in številke 112.

Prijava na delovno mesto naj bo pripravljena na obrazcu »VLOGA ZA ZAPOSLITEV«, ki je priloga tega javnega natečaja, z natančno izpolnjenimi vsemi rubrikami in lastnoročno podpisano izjavo o izpolnjevanju pogojev.

**Prijava za prosto delovno mesto mora vsebovati:**

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena;
2. pisno izjavo o izpolnjevanju pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, kandidat naj navede datum (dan, mesec, leto) sklenitve in datum (dan, mesec, leto) prekinitve delovnega razmerja pri posameznemu delodajalcu, ter kratko opiše delo (z navedbo stopnje zahtevnosti del in nalog, npr. ali gre za VI. ali VII. stopnjo zahtevnosti), ki ga je opravljal pri tem delodajalcu);
3. izjavo kandidata, da:
* je državljan Republike Slovenije s stalnim prebivališčem v Republiki Sloveniji,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
1. pisno izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje »zaupno« skladno z Zakonom o tajnih podatkih (Uradni list RS, št. 50/06 - uradno prečiščeno besedilo, št. 9/10, 60/11 in 8/20), če kandidat ustreznega dovoljenja še nima;
2. izjavo, da za namen te javne objave dovoljuje Ministrstvu za obrambo pridobitev podatkov iz 4. točke iz uradne evidence (če kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis z morebitnimi referencami ter da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priložene vloge za zaposlitev, na podlagi priloženih izjav in dokazil, lahko na podlagi pisnega preizkusa, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov, v kolikor bo to potrebno.

V skladu z 21. členom Uredbe o postopku za zasedbo prostega delovnega mesta v organih državne uprave in pravosodnih organih (Uradni list RS, št. 139/06, s spremembami in dopolnitvami) se v izbirni postopek ne uvrsti kandidat, ki ne izpolnjuje objavljenih pogojev.

Izbrani kandidat bo delo na delovnem mestu **»VODJA CENTRA ZA OBVEŠČANJE«, (šifra DM 17100)** opravljal delo v uradniškem nazivu višji svetovalec I, (izhodiščni plačni razred: 40).

Z izbranim kandidatom bo, v kolikor po opravljenem predhodnem zdravstvenem pregledu ter varnostnim preverjanju ne bo ugotovljenih zadržkov, sklenjeno delovno razmerje za nedoločen čas s polnim delovnim časom in 3 mesečnim poskusnim delom.

Delo se bo opravljalo na sedežu **Uprave RS za zaščito in reševanje, Uradu za obveščanje in alarmiranje, Regijskem centru za obveščanje Slovenj Gradec**, na naslovu Pohorska 2 Slovenj Gradec, oziroma na območju delovanja Ministrstva za obrambo.

Kandidate vabimo, da vložijo prijavo v pisni obliki (**OBVEZNO NA PRILOŽENEM OBRAZCU “VLOGA ZA ZAPOSLITEV”**), ki jo pošlje v zaprti ovojnici **z označbo**: »Za javni natečaj na prosto delovno mesto »VODJA CENTRA ZA OBVEŠČANJE«, **št. 110-132/2024« na naslov**: Ministrstvo za obrambo, Sekretariat generalnega sekretarja, Služba za kadrovske zadeve, Oddelek za kadrovske zadeve, Vojkova cesta 55, 1000 Ljubljana, in sicer **v roku 14 dni po** objavi na spletnem portalu državne uprave GOV.SI in Zavodu Republike Slovenije za zaposlovanje, torej do vključno **13. 6. 2024** (zadnji dan oddaje priporočeno po pošti). Za pisno obliko prijave se šteje tudi elektronska oblika, poslana na **elektronski naslov** glavna.pisarna@mors.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem javnem natečaju bo objavljeno na spletem državnem portalu GOV.SI (gov.si/zbirke/delovna-mesta/).

Informacije o delovnem področju lahko dobite na telefonski številki (02) 882 62 30 pri Nadi Jeseničnik Krajnc, za inforamcije o izvedbi javnega natečaja lahko dobite na telefonski številki (01) 471 10 61 pri Andreji Marinko.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.